description: Изпълнителният директор на Изпълнителната агенция за малки и средни предприятия пред "Капитал"

title: Мариета Захариева: Правим инициативи, с които да сме по-близо до и полезни за бизнеса

maintext:
"Изграждаме карта на България, която ще е полезна за развитието на всички фирми."
© АНЕЛИЯ НИКОЛОВА
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
Визитка
Мариета Захариева оглавява Изпълнителната агенция за малки и средни предприятия от миналата година. Тя е бакалавър по финанси и магистър по маркетинг от УНСС в София, както и магистър по финанси от Стопанска академия "Димитър Ценов" в Свищов. Преди да поеме агенцията, е работила на ръководни позиции в Първа инвестиционна банка и в Банка ДСК. Била е изпълнителен директор на Асоциацията на българските износители.
"По иновационния фонд вече могат да кандидатстват и млади компании."
- През последната година и половина работим в няколко направления. Едно от тях е бизнес картата на работещите малки и средни предприятия в България. Нейната цел е да ги свърже с потенциални нови чужди партньори и пазари, както и в България. Затова и самите фирми трябва да са много активни, тъй като в момента инициативата идва основно от нас. Процесът трябва да е двустранен, те трябва да са активни за влизане в този регистър. В него всеки може да открие своя партньор или потенциален клиент.Това ще е най-практичното нещо, защото, влизайки в картата, всяка фирма ще има достъп до търговските представители на България в цял свят, а те са 62. Първото приложение, което ще работи, е онлайн връзка с тях. Така ще могат да се идентифицират всички видове пазари и да са достъпни за фирмите. Смятаме, че тази инициатива и този продукт са революционни и са в полза на малкия и средния бизнес. В рамките на следващата година картата ще се разработва цялостно. За целта обаче компаниите трябва да са активни и всяка фирма, която иска да участва, трябва да бъде посетена от служител на агенцията.- Могат да се обадят в агенцията, да пишат мейл, на място. Имаме и регионална мрежа от представители и комуникатори по сектор, просто фирмите трябва да се свържат с тези хора, да влязат в контакт. Друга цел с тази карта е да правим връзка между компаниите вътре в държавата - да стават подизпълнители на големи компании например или просто да си партнират, защото впечатлението ни е, че много от фирмите не се познават помежду си. Искаме да създадем мрежа между тях.- Бюджетът по него е 5 млн. лв. и се отпускат от бюджета на държавата. Критериите за прием обаче са променени през тази година. Едната промяна е, че вече могат да кандидатстват и току-що създадени компании. Проектите нямат минимален размер за финансиране, а максималният е 500 хил. лв. Друго интересно нещо е, че искаме да помогнем да проектите, които не са се класирали. За целта ще се опитаме да създадем банка от проекти, които са останали под чертата за финансиране, тъй като фондът е ограничен. Искаме да помогнем на тези, които са по-интересни и с потенциал да си намерят пазарно приложение, като ги свържем с фондове, предприемачи, бизнес ангели. Така ще стимулираме компаниите да подават проектите си дори и да знаят, че има риск да не се класират. Ще им помагаме чисто маркетингово, като се надяваме средствата да се увеличат.Другото, е че досега нямаше изискване иновацията в проекта да е пазарно приложима. По тази причина идваха и проекти, които не бяха свързани с бизнеса и нямаше гаранция за практическо приложение - например университетски преподаватели с техни идеи и научни разработки. Сега целта и изискването е проектите да са пазарно ориентирани – за подобряване на производството, пазара и т.н. на компанията, която кандидатства с него. Това вече е ключово и се надявам, че ще има интересни проекти.Освен това искаме проектите да са публични и да са полезни. Могат да излязат много интересни неща. Реално 5 млн. не са много, но пък са за научна дейност и в този смисъл нещата изглеждат като много добра помощ. Помагаме на хората, даваме тласък и възможност да се опита. Надяваме се всяка година да има прием, който е през есента и сега беше през октомври. В края на август направихме и много сериозна кампания в големите градове за началото на кампанията и кандидатстването.-Областите са мехатроника и чисти технологии; информационни и комуникационни технологии и информатика; индустрия за здравословен живот и биотехнологии; нови технологии в креативните и рекреативните технологии. Ако една компания иска да развие такъв проект, тя може да кандидатства. Областите са съобразени със иновационната стратегия за интелигентна специализация.- Пресяването и последващият контрол са на три нива. Първата група е административна и тя избира проектите, като в нея влизат членове на агенцията и заместник-министри на икономиката и на финансите. Второто ниво е от трима експерти - двама са по сектори, одобрени от Министерството на финансите, плюс финансов експерт. Те са независими и нямат нищо общо с администрацията.На това ниво се прави преценка на бюджета и колко точно пари да се отпуснат. Третото звено е постоянен контролен одит орган, който следи за изпълнението на проекта и във всеки момент има право влиза в компанията и да осъществява контрол. Това са независими външни експерти. Съставът на звеното за контрол се състои от трима одитори, като единият е одитор по качеството, който следи постигането на индикаторите, дейностите и напредъка, а другите двама са финансисти одитори. Управителният съвет на иновационния фонд е съставен от зам.-министър на икономиката и зам.-министър на финансите. Тук е важна и ролята на медиите, затова искаме и публичност, да проследяваме как се движат проектите, кои са фирмите, как се развиват и какво се е случило с проектите им.- Ние сме институционален бенефициент по оперативна програма "Иновации и конкурентоспособност" и така финансираме дейността си. В новия програмен период вече подадохме три нови проекта, като кандидатстваме за 10 млн. лв. по програмата, за да подобрим нашите инициативи. Ще развиваме основно три направления. Първите две са панаирите и изложенията. Целта ни е да представим България на по-високо ниво форуми. Давам пример с този в Санкт Петербург, който е на ниво Давос.В рамките на този форум ще направим съпътстващо събитие за български и руски фирми. Форумът е през юни и наистина е на високо ниво. През миналата година се опитахме да съберем бизнес делегация, но не беше толкова лесно, тъй като най-ниската такса е 5 хил. евро. Сега обаче получаваме подкрепа и няма да има такива. Това ще е наше събитие заедно с руската агенция за малки и средни предприятия в рамките на големия форум. Изменяме фокуса от това да ходят само няколко фирми към по-масово посещение. Целта ни е да има по-голямо представителство. Другото ни направление е бизнес картата, за която говорихме.- Вече започнахме с тези срещи и те се случват в общините. Нашите представители са в топла връзка с бизнеса и се информират взаимно. Предстои тук да направим и приемна в централата, в която да правим такива срещи и събития.Интервюто взе Тодор Тодоров


description: Всяка информационна революция идва със своите фалшификати. Новото е, че медиите вече не играят ролята на пазач на автентичността

title: Как се озовахме в царството на дезинформацията

maintext:
Стигна се дотук заради невъзможността на културния либерализъм – най-голямото достижение на Християнската цивилизацията, да удържи собствените си ценности в ситуация на терористична война, финансова криза и бежански вълни. Тъжно е да си го помислиш, но след Римската или Византийската империя сякаш идва залезът и на демократичния Запад. Въпросът кой точно ще изиграе ролята на вандалите едва ли е съществен, не е изключено и ние сами да я поемем, крещейки "Да живее народът!".
Доц. Георги Лозанов
"Пост-истината" и "фалшивите новини" се лансират като нов феномен. Те, разбира се, не са такъв. Но те са нови идеологически конструкции, доколкото са свързани с резултатите от Брекзит и с победата на Тръмп. Идеологически са, защото като тема са подети и наложени в публичността от загубилите в тези две противопоставяния – като опит да се обясни загубата."
доц.Орлин Спасов
"Недоверието към традиционните медии не е първичното. Първичното е сривът на доверието в политическото. На много места по света статусът на политика като изявител на волята на суверена отдавна се е сринал и тези бързи и неочаквани промени, които стават през последните няколко години и под натиска на външни обстоятелства, показват, че отношенията между потърпевшите граждани и техните политически лидери са вече съвсем различни - и заради урагана на социалните мрежи."
проф. Евелина Келбечева
Какви ще са ефектите
Задълбочаване на разделенията. Хората ще се оказват все по-затворени в собствените си пристрастия и възгледи и трудно ще срещат или взаимодействат с различно мислещи групи. Още преди години политологът Иван Кръстев предупреди, че обществата ще станат все по-атомизирани и трудно ще намират какво да ги движи към общи цели. Неприятният отпечатък на фалшивите новини е, че те засилват тревогата и най-лошите страхове на хората, по този начин превръщайки другия във враг, а не в партньор за взаимопомощ.
Политиката ще произвежда все по-малко решения. Ако трябва да се справяш с имагинерни проблеми (например притока на хора, когато той е сведен до един човек) или с такива, над които нямаш власт (например прехвърлянето на работна ръка в чужбина), да бъдеш смислен и ефективен политик ще бъде все по-трудно. Това ерозира доверието не само в медиите, но и в институциите и в политиката като способна да произвежда решения. И води на власт най-крайния вид популисти - онези, които са готови да лъжат за всичко, стига да го правят достатъчно убедително. Ако тази зараза продължи достатъчно дълго, постепенно политиката ще престане да е състезание на идеи и ще се превърне в първенство по лъжи (нещо, отдавна познато в България) и доверието в цялата система ще се срине. Това е неустойчива ситуация, която може да се развие по непредсказуеми начини.
Среда, благодатна за опасни влияния отвън. Нито една страна не е остров. Докато някои държави бяха посветени на изграждането на стени и въоръжаването до зъби, за да се пазят от външни заплахи, никоя от тях не успя да направи нищо за болестта отвътре. През 2016 г. Русия успя да докаже как може да влияе върху демократични политически процеси в други държави само с помощта на производството на пропаганда и дезинформация. "Дупките", отворени така, помагат за постигането на целите й - разделяй и владей, но в дългосрочен план това ще е пагубно за всички.
Ерозия на свободата на словото като демократична ценност. Доц. Георги Лозанов счита, че това ще е една от най-видимите щети върху обществата в резултат от възхода на фалшивите новини. "Преди разграничението беше свободата на словото като гаранция за демокрацията от едната страна и опитите за ограничаването й - като нарушения на човешките права от друга. Сега същите права се нарушават в границите на свободата на словото", казва той. С други думи, опитите за цензура, с които да борим фалшивите новини, ще се превърнат в проблем сами по себе си.
Когато през ноември Доналд Тръмп стана 45-ият президент на САЩ на крилете на безсрамно лъжлива онлайн пропаганда, едни от малкото хора, които не ахнаха от почуда, бяха историците.За тях това не беше невиждано явление. Редица фундаментални събития в историята и политиката са съпътствани от фалшификати, които, дори разкривани като такива, са успявали да повлияят или изменят хода им."Дарението на император Константин", с което той уж отдава на католическата църква територията на Римската империя за владеене, е доказан фалшификат, с който църквата векове наред легитимира огромна идеологическа и политическа власт. "Протоколите на старците от Цион", които Хитлер описва в манифеста си "Моята борба" като документ, върху който построява тезата си срещу евреите, са доказан фалшификат. Опитът на Съветския съюз да хвърли вината за клането на десетки хиляди полски офицери в Катин върху германците по време на Нюрнбергския трибунал е документирано усилие за манипулация.Тези примери дава проф. Евелина Келбечева, преподавателка по европейска и българска история в Американския университет в България, за да покаже, че фалшифицирането на новини, което наблюдаваме днес, е добре познато от техниките на пропагандата и на дезинформацията, съпътствали всички общества. Затова за проф. Келбечева терминът post truth, който учените от Oxford Dictionaries обявиха за дума на годината, е поредната интелектуална игра, която се опитва да назове по нов и интересен начин нещо познато. "Хората по света винаги са живели с някакви идеологии, с някакви религии, с някакви митологии и с невъзможността да се докоснат до адекватните извори на информация", казва тя.Всяко време и всяка информационна революция от Гутенберг насам идва със своя дял от измислици. Ако се върнем само към миналия век - първо радиото, след това телевизията, а накрая и интернет - всяка нова медиа предизвиква съществуващия политическия и социален ред. "Всеки път, когато нова медиа разшири потенциалната аудитория на масовите медии и отвори пространство за изява на нови гласове, смущава деликатния баланс на власт, който почива на предишната медийна структура", пише вицепрезидентът на медийния конгломерат Viacom Джон Павли в блога си.И защо имаме усещането, че лавината от дезинформация и манипулация ни залива с много по-страшна сила отпреди? Основно две неща - сриването на авторитета на традиционните медии като гаранти за автентичността на информацията и демократизацията на съдържанието през социалните мрежи, в които всеки може да бъде говорител на "истината" и да достигне публиката на която и да е голяма медиа.Медийният експерт доц. Георги Лозанов обяснява този процес така: "Качествената журналистика в старите демокрации е вдигнала ръце. Тя вече не е в състояние да пази хората от псевдоинформацията, произвеждана в "особено големи размери", да я възпрепятства с авторитета си. Въпреки че журналистическият дискурс е млад дискурс – развива се от има-няма три века, е заел или по-точно беше заел централно място в модерната публичност, благодарение на него хората се ориентираха какво се случва с тях самите, от поданици ставаха граждани. Сега той е детрониран и други комуникативни форми претендират, че задоволяват човешкото право на информация."През по-голямата част от ХХ век информацията беше контролирана от краен брой медийни компании, които преценяваха кои политически мнения могат да получат публичност и кои са твърде крайни. Търсенето на златната среда на политическия спектър беше предопределено и от техния бизнес модел, който разчиташе на приходи от реклами и абонаменти. Освен това самите медии подлежаха на регулация и цензура от институциите.С появата на интернет всичко това отпадна. Сега крайните възгледи и техните политически представители имат почти неограничено поле за изява онлайн и като че ли колкото по-крайни, толкова повече последователи водят след себе си. Facebook, Google и техните алгоритми, които затварят хората в ехо силози, давайки им това, което те мислят, че искат, дават хранителна среда на този процес. Сега в онлайн битието си, търсейки и намирайки информация, потребителите обикновено срещат собствените си пристрастия и предразсъдъци.Или, както казва компютърният инженер и един от лидерите на Арабската пролет в Египет Ваел Гонем, "социалните медии усилват човешката тенденция да се свързваш със собствения си вид." "Те свеждат сложни социални предизвикателства до мобилизиращи слогани, които отекват в ехо стаите на хората с еднакви възгледи, вместо да ангажират с убеждаване, диалог или постигане на консенсус. Речта на омразата и неистините се появява рамо до рамо с добрите намерения и истините", обяснява активистът.Ако вземем пример отново от президентските избори в САЩ, Facebook даде на Тръмп множество канали, през които той можеше директно да води битка срещу предимно негативното медийно отразяване от сериозните медии. И буквално да пребори качеството с количество. Защото сериозните журналистически разследвания на The New York Times и The Washington Post, които разобличаваха милиардера в корупция, корист, женомразство или некомпетентност, се бореха за място във фийдовете на американските гласоподаватели наред със стотици статии от про-Тръмп източници, които или оспорват, или игнорират твърденията на медии, или какъвто бе по-честият случай, просто измисляха нови истории.Крайният резултат от това според доц. Георги Лозанов е "граждански махмурлук". "Бил си мотивиран от емоции и мнения да извършиш нещо, което "на другата сутрин" се оказва, че не си искал да извършиш. Ненапразно основните примери за post truth са Брекзит и изборът на Тръмп", казва той и обяснява: "Post truth предполага поне две мощни влияния извън качествената журналистика – на групови емоции, обикновено манипулативно разпалени, и на личните мнения, често организирани на "тролски" принцип."Тоест формираш политическите си, а и всякакви други представи за социалния свят без опора в професионалните стандарти на журналистиката и в институционалната отговорност на медиите. Модата на post truth направи тези понятия демоде.Към тези фактори се наслагва и друг, не по-малко важен ефект - масовото разочарование от политическото и политическите "елити". Непрекъснатият поток от информация не компенсира усещането на хората за задкулисие на решенията на политическата класа и за загуба на контрол върху собствения живот под напора на мощни финансови и технологични глобализиращи сили.Когато се срутят познатите им обяснения за света и увереността, че политиката работи за подобряване на техния живот, хората винаги реагират по един и същ начин - търсят комфорта на бързи, лесни и прости разкази за случващото се. И на сцената излизат конспирациите. "Конспиративните теории винаги избуяват там, където информацията липсва, засекретена е или манипулирана. Те даряват публиката с лъжливото удоволствие от разкриване на тайната - и тръгнаха хората на туризъм по местата на "Шифърът на Леонардо", дава пример проф. Евелина Келбечева. А в едно от последните си интервюта покойният писател Умберто Еко казва, че синдромът на заговора е нещо устойчиво за всяка цивилизация (Троянската война - според Омир, започва със заговор на боговете на Олимп - бел. ред.), защото ни помага да се разтоварим от бремето на нашата отговорност.От благодатността на интернет средата и тези човешки слабости се възползваха както отделни хора от чисто комерсиални подбуди (като мрежите от сайтове, които направиха пари от възхода на Доналд Тръмп), така и държави (като Русия, която най-добре в глобален план експлоатира фалшивите новини), които си служат с дезинформация, за да дестабилизират цели региони и да постигат целите си.Въпросът, чийто отговор на етапа е все още неясен, е за колко време сегашното поколение медийни потребители ще преболедуват грипа на новата информационна революция и ще се научат да "виждат" през потока от лъжи и дезинформация.

fasttext_language: bg


description: Редовно правителство в това Народно събрание няма да има, възможно е сегашният състав на МС да продължи като служебен

title: Идва ли служебният кабинет на Борисов

maintext:
След заседанието на КСНС Бойко Борисов изрази готовност за подкрепа на кабинет на ПФ или РБ, но ден след това групата на ГЕРБ реши да не застава зад ново правителство
© Георги Кожухаров
Илюзии за едно денонощие
29.11, 13.30 ч. Премиерът в оставка Бойко Борисов съобщи след заседанието на КСНС, че ГЕРБ може да подкрепи кабинет с мандат на ПФ или РБ
14 ч. Найден Зеленогорски от ДБГ съобщи, че след заявената подкрепа от ГЕРБ на следващия ден Изпълнителният съвет на РБ ще обсъди възможностите за съставяне на правителство с третия мандат.
18 ч. Зеленогорски обяви пред БНТ, че има позитивна възможност за мнозинство от 140-150 депутати, които да подкрепят правителство в рамките на този парламент, което не трябва да е експертно.
Пак пред БНТ Цветан Цветанов коментира , че има "хипотеза" да се състави кабинет най-вероятно с мандата на ПФ и подкрепен от РБ. По думите му Борисов няма да е премиер и ГЕРБ няма да поставя условия да има министри.
17.30-18 ч. Съпредседателят на ПФ Валери Симеонов заяви пред bTV, че фронтът "е принуден да се нагърби със съставянето на кабинет, ако получи мандат, и обяви имената на няколко министри от сегашния, които биха останали.
19 ч. Другият съпредседателят на ПФ Красимир Каракачанов каза пред БНТ, че биха се опитали да съставят кабинет с ясна програма и приоритети - доходите на хората (минимална пенсия 300 лева), заплахата от бежанците и нова икономическа политика с премахване на административните пречки, бюрокрацията и корупцията.
30.11. 8 ч. Финансовият министър в оставка Владислав Горанов определи опитите за съставяне на кабинет в рамките на този парламент като "наивни и ненужни" в сутрешния блок на bTV.
Пак там министърът на регионалното развитие в оставка Лиляна Павлова заяви, че ГЕРБ ще подкрепи правителство на ПФ, но нито тя, нито някой от колегите й ще участва в него.
В кулоарите на парламента Валери Симеонов заяви готовност да покани в бъдещото правителство експерти от РБ и БСП.
13 ч. От РБ съобщиха, че отлагат заседанието на Изпълнителния съвет най-рано за петък
14.10 Цветан Цветанов обяви решението на парламентарната група, че ГЕРБ няма да подкрепи кабинет, излъчен с мандата на друга политическа сила, и с това сложи край на илюзиите на коалиционните партньори.
Интригата с това, че ГЕРБ би подкрепил кабинет с мандата на Патриотичния фронт (ПФ) или на Реформаторския блок (РБ), просъществува точно 24 часа.За едно денонощие първо Бойко Борисов намекна, че депутатите му ще застанат зад правителство, сформирано от една от двете формации в рамките на този парламент. След това патриотите се втурнаха да говорят как вече са почти готови с бъдещия проектокабинет и започнаха даже да лансират имена на министри. А съпредседателят на фронта и лидер на ВМРО Красимир Каракачанов си легна във вторник вечерта депутат и се събуди на следващия ден, виждайки се премиер.Надеждите му обаче бяха своевременно попарени. В ранния следобед в сряда, между гласуванията на двата бюджета на НЗОК и на Държавното обществено осигуряване, парламентарната група на ГЕРБ изненадващо се събра на спешно заседание и реши, че няма да участва във формирането на кабинет в рамките на това Народно събрание.Това означава, че през следващата седмица ще започне формалното връчване на мандатите. Първите два ще бъдат дадени на ГЕРБ и БСП и веднага ще бъдат върнати. Интригата с третия мандат едва ли ще се реши в полза на Патриотичния фронт и най-вероятно Плевнелиев ще го връчи на Реформаторския блок, които, предвид решението на ГЕРБ, също няма да го реализират. След приключването на тази процедура ще трябва да бъде назначено служебно правителство, което да управлява до встъпването на новия президент в длъжност. Според два източника от сегашния кабинет има вероятност Плевневлиев да назначи като служебен целия състав на сегашния Министерски съвет, който отново да подаде оставка веднага след встъпването в длъжност на Румен Радев.Това изглежда приемлив начин за изход от кризата, след като стана ясно, че вариантът настоящият и бъдещият президент да изберат заедно служебно правителство вече не съществува. Новоизбраният държавен глава Румен Радев отказа всякакви съвместни действия преди официалното си встъпване в длъжност. При това развитие на ситуацията Плевневлиев трябва да назначи служебен кабинет, който да управлява малко повече от месец, а след това най-вероятно да си подаде оставката. После Радев трябва да назначи ново правителство, а след изборите да застъпи трето.Рискът при тази ситуация е, че в рамките на пет месеца изпълнителната власт ще се смени четири пъти. Това означава държавата да е напълно блокирана от непрекъснатите смени на върха. Този риск не може да бъде напълно избягнат, но ако поне при първото служебно правителство няма шок от смяната, проблемите ще бъдат по-малко. Назначен от Плевнелиев кабинет освен това може да бъде използван за предизборна боксова круша от все още действащия парламент. Ако кабинетът "Борисов" продължи като служебен, това няма да се случи.Този вариант засега е теоретичен и зависи от два фактора. Единият е съгласието на президента, а другият е внимателната преценка от страна на ГЕРБ как това може да им помогне за по-добро представяне на парламентарните избори. Откъм Борисов подобна ситуация има и плюсове, и минуси. От една страна, сегашният премиер може да си навлече критики, че остава във властта по не особено честен начин, след като подаде оставка. От друга страна, той ще остане във властта само с месец повече, а в същото време ще помогне за по-стабилно предаване на властта към следващото правителство. Ако ГЕРБ успее да се предпази и от големи скандали през седмиците до края на януари, рисковете за тях от подобен ход ще са малки.За Росен Плевнелиев също има потенциален репутационен проблем. Една от най-честите критики срещу него, особено в първите години от мандата му, беше, че той не е достатъчно самостоятелен. Ако сега назначи Борисов за служебен премиер, това може да засили тези критики. Те обаче са лесно преодолими с рационални аргументи, а и в последните месеци от управлението си Плевнелиев може да си позволи изцяло лукса да постъпва така, както е правилно, а не както изглежда добре за всички.Дали със сигурност ще се стигне до този вариант обаче, ще се разбере през следващите седмици. Този петък Плевнелиев ще връчи мандата на ГЕРБ, а следващата седмица на БСП и (вероятно) на реформаторите. Назначаването на служебния кабинет едва ли ще бъде преди средата на декември.


description: Дебатът за премахването на плоския данък в някои източноевропейски страни е следствие на увеличаващото се неравенство.

title: Защо плоският данък е под прицел на изток

maintext:
Юри Ратас стана премиер на Естония в края на ноември. Той е лидер на доскорошната опозиционна Центристка партия и бивш кмет на Талин между 2005 и 2007 г. Решението на Ратас беше да запази ставката на плоския данък на 20% в Естония, но ще увеличи необлагаемия минимален доход до 500 евро през 2018 г.
© Reuters
- Дори бастионът на плоския данък - Естония, напоследък обсъжда премахването му.
- За справяне с неравенството обаче е по-ефективна социалната политика, не данъчната.
- Отказът от плоския данък вероятно ще намали приходите в бюджета, а те са нужни за социалните мерки.
Отворено общество
Пионерите от Източна Европа
.
корошен
на Европейската комисия
я
в България вероятно
я
единната ставка на
е заменена от различните ставки на прогресивния
Извън
време
Могат ли данъците да повлияят на неравенството
Например в Естония има необлагаем минимален доход, чиято цел е да намали данъчната тежест върху по-бедните. В България няма, но това се компенсира с вдигане на минималната работна заплата, сваляне на осигуровките и други социални помощи, посочва Георги Ангелов. Тоест българската държава разчита повече на разходната част от бюджета за социалната си политика.
Иначе казано, валидни аргументи могат да се намерят в полза и на плоския, и на прогресивния данък. Но по-важна е цялостната концепция на социалната политика. И ако плоският данък все пак дава по-висока събираемост, промяната му едва ли ще е най-резултатният начин, за да се намали бедността или неравенството. Накратко - дилемата е или по-високи разходи и търсене на по-голяма ефективност при данъчната събираемост чрез по-прости за администрация данъци, или въвеждане на прогресивен данък, но и вероятно загубени приходи и орязване на разходите. Засега поне Естония още обича плоския данък.
Плоският данък по света и у нас
България:
- 10%, въведен през 2008 г. от правителството на БСП. Заедно с него се намали осигурителната тежест с 3%.
- БСП поиска премахването му покрай обсъжданията на данъчните закони за 2017 г. Социалистите предложиха скала с необлагаем минимум (МРЗ), с няколко ставки за различните доходи, като за най-високите тя да достига 27%.
Естония:
- 20%, въведен през 1994 г.
- Дебатите за замяната му с прогресивен данък са породени от нарастващото неравенство. В крайна сметка новото лявоцентристко правителство реши да запази плоския данък.
Литва
- 15%, въведен през 1995 г.
- Партията на зелените и земеделците победи на изборите през октомври и заплашват да въведат допълнителен данък от 4% за доходи над 12 хил. евро годишно.
Румъния
- 16% ставка, въведен през 2005 г.
- Социалдемократите спечелиха изборите и обещават да намалят ставката на плоския данък до 10%.
Русия
- 13% ставка, въведен през 2001 г.
- Руският премиер Дмитрий Медведев заговори през юли, че Русия ще въведе преференциален данъчен режим, руски издания съобщиха за слухове за прогресивен данък. Засега липсват конкретни срокове или детайли.
Всички обичат Естония. Или поне така изглежда, тъй като балтийската държава с население от едва 1.3 млн. души е една от малкото, чието медийно присъствие е почти изцяло в положителна светлина. И често се посочва като "най-напредналата страна в света по отношение на електронното управление", "най-успешната бивша комунистическа държава", "с най-нисък дълг (около 10%) спрямо БВП в ЕС" и т.н.Тя е любим пример и за данъчната политика, като през 2015 г. беше посочена като страната с най-конкурентоспособни данъчни закони в ОИСР. В Източна Европа именно тя беше пионерът, който въведе плоския данък още през 1994 г. с цел да подпомогне прехода си към пазарна икономика след краха на СССР. Впоследствие тази крачка направиха и други като България, Унгария, Румъния, Русия, Албания и др.Чехия, Словакия и Украйна преди няколко години го отмениха, но в Естония доскоро консенсусът спрямо ползите от плоския данък не стоеше като въпрос. Дебатът обаче и там се възроди през последния месец, както и в Русия, Литва и България. Причината е, че никоя страна не е имунизирана от недоволство, особено когато реалностите напоследък са по-голямо неравенство и по-бавен икономически растеж. Както на много места, така и в Източна Европа икономическото недоволство се засилва. Друг е въпросът дали причините за него са породени точно от плоския данък и дали премахването му ще е решението.За пръв път от 2007 г. насам лявоцентристката Естонска центристка партия, поддържана от руското малцинство, взе властта в Естония, а нейният лидер Юри Ратас стана премиер. В речта си пред парламента Ратас посочи, че неравенството, икономическата стагнация и демографската криза са основите предизвикателства пред Естония. Затова и обяви, че данъчната реформа ще е ключова. След кратък дебат в естонското общество през ноември новото правителство все пак реши да запази плоския данък от 20%. Но ще промени някои правила за данъчните кредити от 2018 г., което означава, че делът, който естонците ще плащат, ще варира спрямо доходите им."Не е изненадващо, че има дебат за плоския данък при такова разместване на политическите пластове в страната. Но ще е трудно да се отмени плоският данък, тъй като той носи повече приходи и тежи по-малко на данъкоплатците. А обикновено правителствата предпочитат да харчат повече. Ако го премахнат, ще разполагат с по-малко приходи", коментира пред "Капитал" Георги Ангелов, старши икономист в институт "".Отговорът защо плоският данък се превърна в предпочитан пред прогресивния в Източна Европа за разлика от Западна Европа е лесен. Той е с прости правила, много по-лесен за администриране и когато е с ниска ставка (както е примерно в България и Естония), стимулира по-голяма събираемост. Просто хората преценяват, че рисковете от това да го укрият са по-големи от това да го плащат, когато е малъкПри все това сдокладза данъчните системи в ЕС потвърди, че по ефективност данъчната администрация на България е на дъното в съюза. Българие и сред петте страни в ЕС с най-високи разходи за данъчно събиране – около 1.5 евро на всеки 100 евро през 2013 г. При толкова голяма неефективност данъчната администрацияще се справоще по-трудно с по-сложна система, в коятоплоския данъксъбираемостта по-важният въпрос е принципният - дали наистина прогресивният данък може да намали неравенството в по-голяма степен, отколкото плоския. Движението в Естония на коефициента "Джини", който измерва неравенството, е разнопосочно.Страната има плосък данък от 1994 г., но неравенството постепенно е спадало и е достигнало рекордни минимуми през 2007 г. След това Естония бе сериозно засегната от финансовата криза (както се вижда и по движението на реалния БВП на страната) и ножицата отново започва да се разтваря. Което предполага, че основният виновник едва ли е плоският данък, а по-скоро общата икономическа картина в страната."Естония е труден пример за проследяване, тъй като през по-голямата част от времето са имали плосък данък. Но ако погледнем България и Румъния (които имаха дългопрогресивен данък) и сравним периодите преди и след въвеждането на плоския данък там, не се вижда причинно-следствена връзка между данъка и неравенството. Неравенството не е по-ниско при прогресивния данък, особено в Източна Европа, която се характеризира с ниска събираемост", смята Георги Ангелов.Стратегията за понижаване на неравенството засяга няколко вида политики и изобщо не се изчерпва с избора на прогресивен или плосък данък. Социална политика може да се прави и през разходната част на бюджета, като много експерти препоръчват именно този начин. Причината е, че голяма част от социално слабите са пенсионери и безработни с ниска квалификация, чиито доходи така или иначе не се облагат. Тук отделните държави правят своя избор до каква степен да комбинират приходната (данъчната) и разходната част на бюджета при социалната си политика.Има основания за аргумента, че ако се въведе необлагаем минимум, това няма да доведе до загуби за бюджета, защото освободеният доход ще се насочи към потребление и под формата на ДДС ще се върне обратно в хазната. Но от друга страна, необлагаемият минимум може да се окаже стимул за увеличаване на дела на сивата икономика – т.е. работещите на заплати малко над този минимум да декларират официален доход под прага, а останалите пари да получават на ръка.


description: Туристическите посещения в Куба се увеличават главоломно. Няколко идеи как да планирате своето, преди автентичният дух на острова да отлети

title: Време за Куба

maintext: В Куба има два сезона – сух, от октомври до май, подходящ за туризъм, и влажен, когато влажността и температурата на въздуха са непоносимо високи."Човек вече не може да усети дали е туристически сезон или не. Откакто режимът за посещения на американски граждани се облекчи, през цялата година има много посетители", казва Карлос Арнер, роден в Куба от българска майка и кубински баща. Той прекарва по-голямата част от годината в България, като покрай другите си занимания, управлява дистанционно апартамент в Хавана, който отдава под наем чрез Airbnb. Според него американските туристи в Куба се увеличават с всеки изминал месец, като 80% от резервациите в неговия имот са именно от САЩ.Наблюденията на Карлос се потвърждават и от официалните данни. Само през първата половина на годината 2.1 млн. чуждестранни туристи са посетили Куба. След канадците, на второ място по брой се нареждат американците, чийто брой нараства с 26%, показват данни на Университета в Хавана, цитирани от Wall Street Journal. Малко повече от половината от идващите от САЩ са с кубински корени, които посещават роднини. Останалите са просто туристи, като техният брой се увеличава с внушителните 90% в сравнение със същия период на миналата година. След скорошната смърт на Фидел Кастро може да се очаква туристическият приток от САЩ (само на 150 км от Куба), да се увеличи още. Затова е добра идея да отидем дотам, преди Острова на свободата да се превърне в преекспонирана туристическа дестинация.Двупосочен самолетен билет от България струва не по-малко от 1000 евро. При такава цена е трудно да се организира самостоятелна ваканция, която да е по-изгодна от предложенията на туроператорските агенции - техните цени започват от около 1500 евро за 10-дневно посещение с включени нощувки.При по-евтини самолетни билети, нещата се променят. В момента Turkish Airlines имат нова линия до Куба през Истанбул на цени, които падат до 500 – 660 евро, като в цената е включен и полет от София до Истанбул. Аерофлот също има приемливи предложения за около 800-900 евро. При тях обаче прекачването може да отнеме цяло денонощие, което пътуващите прекарват на летището, освен ако нямат руска виза. Приблизително такива са и цените на KLM. Тези цени са по-скоро изключение, като при произволно избрани дати, билетите до Куба може да достигнат 4000 – 5000 лв.Някои чартърни компании, като немската Meridian air предлагат двупосочни полети от 500 евро. Неудобствата са, че ползващите ги трябва сами да оранизират пътуването си до Франкфурт, откъдето летят. Освен това, те правят само по 1 – 2 курса на седмица, което дава по-малка възможност за напасване на датите. По-често те летят до Варадеро, вместо до Хавана. Туроператорът Tui също лети от Брюксел до Варадеро за 600 евро двупосочно, а изгодни предложения имат и German Wings.Тъй като кубинската държава не може да осигури настаняване на големия брой посетители, тя позволява на гражданите легално да развиват бизнес, като приютяват чужденци в къщите си – т. нар. Casa particular. Резервациите се правят през Airbnb, като според сайта, средната цена е 50 долара на вечер. Според Карлос Арнер, обаче, на място нормалната цена за двойна стая с климатик и други удобства е по-ниска и може да се договори за около 30 долара. Не липсват оферти и за цели имения с басейни и огромни градини, които се отдават срещу приблизително 300 долара на вечер. Другият голям подобен сайт – Booking.com не предлага резервации от България. Хотелите в страната, които са държавни, излизат доста по-скъпо, като обикновена двойна стая е около 150 долара на вечер.Освен Хавана, другите три най-популярни места са Варадеро, полуостров, популярен с 20-километровата си плажна ивица, долината на Винялес с нейните тютюневи плантации и старият колониален град Тринидад. Също така заслужават си и полуостровите, т. нар. cayos - Cayo Coco, Cayo Guillermo, Cayo Santa Maria, Cayo Largo.Международен паспорт и виза. Издаването на визата струва 26 евро и става срещу представяне на принтирана резервация за хотел или къща за гости и билет до Куба, които обикновено не подлежат на допълнителна проверка.Транспортът е проблем в страната, тъй като няма нови коли, а старите се ремонтират с подръчни средства и не са надежни. Наемането на автомобил струва средно 80 евро на ден. Освен това трафикът е хаотичен и шофирането е стрес. За същите пари е възможно да се договори такси, което да ви закара например от Хавана до Варадеро – около 150 км. Има и държавна фирма за автобусен транспорт, като автобусите са с климатик. Велосипедният транспорт не е развит.В Куба има две валути – едната е конвертируемо песо (CUC), което се купува срещу евро или долари в съотношение 1:1. При замяна на долари се плащат и 10% комисионна, за другите валути тя не важи. CUC може да се използва във всички магазини. Другата валута, в която местните получават заплатите си, е национално песо (CUP). За да се различават, на конвертируемото песо има изобразени паметници, а на националното – портрети на национални герои.


description: Ръководителят на мисията на МОМ в България пред "Капитал"

title: Радослав Стаменков: Можем да върнем 1500 мигранти през 2017 г.

maintext:
[IOM]
- Международната организация по миграция не е неправителствена организация. Ние сме международна междуправителствена, част от системата на ООН организация. Предоставяме широк спектър от услуги към мигранти, които са изпаднали в беда. В България сме от 1999 г., като един дълъг период от време работихме в сферата на противодействието на трафика на хора. От 2009 г. започнахме да изпълняваме програми за доброволно връщане. Сега те са насочени към граждани на страни извън ЕС, но българските граждани също се възползват от тези програми. Ние и досега връщаме български граждани, попаднали в беда някъде по света, като жертви на трафик на хора например. Тези връщания се финансират изцяло от Европейския фонд "Убежище, миграция и интеграция" . Българското правителство съфинансира с 10% тези дейности.- Това е предпочитаният механизъм за връщане на граждани на трети страни. Във всички международни нормативи и национални стратегии се дава приоритет на доброволното връщане спрямо принудителното.Това е един справедлив, хуманен и изключително икономически ефективен процес, насочен към всички тези хора, които не са в състояние или не желаят да останат по една или друга причина в страната.Не става дума просто за купуване на един самолетен билет и изпращането на хората зад граница. Това е един процес, в който хората свободно, без всякаква принуда, след като са получили детайлна информация, взимат решение да се върнат в родните си страни. Някои от тях, които се намират в особено тежко положение, могат да получат допълнителна подкрепа - реинтеграция. Не става дума за предоставяне на пари в брой, а за услуги – стартиране на дребен бизнес, осигуряване на подслон, медицинска помощ, включване в образователната система, и т.н.Идеята е да се създаде устойчива възможност тези хора да останат в своите страни, а не да тръгнат наобратно. И не само - един човек, продал имуществото си, за да тръгне, поне получава някаква възможност да запази достойнството си, макар и с хуманитарна помощ. Това му помага, за да може да започне своя живот отново, преди да предприеме това пътуване.В България тези програми са едни от най-малките в ЕС. Примерно в Гърция става дума за около 20-30 хиляди връщания. В Белгия и Германия също. Ако този темп на връщания се запази, ще успеем да върнем в рамките на година около 2000 души, което за ситуацията в страната е много.- Същността на доброволното връщане е, че човек има избор – това е най важно и тук е нашата роля – човек трябва да вземе това решение, което е изключително трудно, когато е добре информиран и при всякаква липса на принуда. Той трябва да разбира в какво положение се намира в приемащата страна, но и да е наясно какъв е неговият статус в България, какви са неговите шансове в България, за да получи международна закрила, какво би се случило, ако се върне, дали е безопасно, какво ще се случи.- То е многократно по-евтино от принудителното. Хората пътуват като редовни пътници – не биват депортирани, няма охрана. Най-големият от тези разходи е самолетният билет - той е еднопосочен и обикновено се купуват билети в последния момент. Те варират от 500 до 1000 евро. Ако лицето не получи реинтеграция, към тази сума трябва да бъдат добавени 100 евро, за да може да си покрие разходи по време на пътя и един малък процент покрива разходи за хората, които работят, информационни кампании и т.н. Общо взето, малко под 2000 евро е цената на човек. Което е значително по-малко от принудителното връщане - там пътуват двама придружители, нощуват, плащат им се командировъчни, билет за връщане.- Като цяло се възприема по-лесно и по-благоприятно от приемащите страни, което и политически е по-добре както за България, така и за страните по произход, и не на последно място подобрява сътрудничеството между страните.- Имаме екипи, които са постоянно базирани в центровете на Дирекция "Миграция" и на Държавната агенция по бежанците. Там ние информираме лицата за възможностите, които предоставяме, чрез финансирането на Европейският съюз и съфинансирането на страната. Който има желание преминава през серия срещи и консултации. Първо се изяснява правният статут на лицето - дали то е в процедура по получаване на убежище, дали е потърсило закрила от държавата, как е влязло, от коя страна идва, какви са шансовете му да получи статут, какви са неговите виждания.След това се оценява дали това лице е уязвимо – възрастни хора, самотни родители, лица с медицински и ментални проблеми, жертви на трафик, експлоатация, сексуални посегателства, както и непридружените деца, чиито брой расте с всяка изминала година.С всяко лице се провеждат няколко срещи, в които се събира цялата тази информация. Много често хората предпочитат да я обмислят, да не взимат веднага решение. Има случаи, в които хората идват веднага с нагласата да си тръгнат, защото те познават тези програми – те се изпълняват навсякъде в ЕС. Или пък се случва нещо в тяхната страна, което изисква тяхното незабавно връщане, или пък не могат да продължат на Запад заради затегнатия контрол по границите, или са свършили парите, или просто нямат алтернатива и затова избират този начин. След това се пристъпва към тяхното връщане.- Имаме екипи и в Харманли, и в Елхово, които информират хората за тази възможност. Някои от тях са изявили желание – сравнително голям брой, и вече е задействана процедура. Първите 30 или 40 души ще заминат утре. Като естествено сме осигурили обувки и чорапи за всички тези хора, защото всички бяха боси.Наши екипи ескортират лицата до летище София. Повечето полети от България преминават за съжаление, през транзитни летища. Там екипи на организацията посрещат мигрантите от единия до другия полет. Ако има необходимост от по-дълъг транзитен престой, се грижат за него – осигуряват вода, храна. След това те продължават своя път до крайната страна, където в повечето случаи биват посрещани от екип на организацията, който му съдейства за неговото преминаване през граничния контрол на страната и пристигането му до крайната дестинация. В повечето случаи лицата пътуват много километри, докато се приберат до родните си места.- Най-голямото предизвикателство е липсата на финансиране. Все пак сега имаме пари за 12 или 15 месеца, но след това пак ще разчитаме на националната програма, която трябва да бъде ревизирана, и се надяваме Европейският съюз да отпусне повече средства, за да отговори на голямото търсене на този вид помощ.В момента преговаряме с ЕК, имаме осигурен бюджет за 500 лица до пролетта на другата година, като се надяваме да получим възможност за още 1000 лица до края на 2017 г. Тоест да успеем да върнем 1500 души през следващата година.Профилът се променя и в момента – от пролетта на 2013 г. започна засиленият миграционен натиск в България. Първоначално преобладаващата националност бяха хора и семейства от Сирия. В края на 2015 и началото на 2016 започнаха да пристигат все повече представители на Афганистан. Сега тази тенденция има леко успокоение и може би в посока надолу – минимално. За сметка на това почват леко да нарастват хората от Пакистан. В момента има много пакистанци. Но, общо взето, е много динамично. В предишни години сме имали много иракчани, алжирци, мароканци. Преди традиционно Ирак, сега Афганистан и може би следващата група ще бъдат пакистанците.- Засега са млади хора. Миналите години имаше голямо разнообразие – имаше хора над 30-годишни, със сериозно образование и трудов стаж. От 2013 г. такива хора не се наблюдават. Или поне ние не сме срещали. Масово са необразовани, без някакъв сериозен опит. Но за това си има и обяснение – защото хората, които са учили, владеят занаят или професия, много бързо биват поемани от западния пазар на труда. Или просто остават в Турция. Нашите колеги в Турция забелязват тенденция – не всички хора искат да достигнат в Европа. Това е причината програмите за релокация и за презаселване да не вървят с темповете, които бяха обявени. Много хора предпочитат да останат в Турция. Там са добре приети, хората с ценз лесно намират реализация и турската държава създава условия те да се почувстват като у дома си, особено сирийците и особено тези с частен бизнес. Така че не всички от тях горят от желание да дойдат в Европа. Освен това всички много лесно контактуват помежду си и разбират колко трудно стана придвижването в Европа. Колкото по-трудно става, толкова по-скъпо става. Много от тези хора прекарват в страните на транзит много дълго време, което ги изтощава както финансово, така и психически, така че имат едно наум при евентуално поемане по този път. Естествено, докато ситуацията в тези страни не се нормализира, няма да има трайно решение. Има много афганистанци с кюрдски произход сред тях, има много афганистанци, родени в Иран.- Това, което в последните месеци наблюдаваме, е, че повечето са тръгнали, защото и другите са тръгнали. Или са били подмамени от идеята за възможността лесно да си намерят работа или да бъдат включени в социалните системи на Европа. Много от тях – това също трябва да се отбележи – коментират, че са взели назаем средства, за да могат да платят това пътуване.Защото пътуването да Европа е скъпо, на тази възраст е илюзорно да се смята, че те могат да извадят 5-10 хиляди долара в брой. Те, общо взето, изпадат в дълг, подобно на лихварите при ромските общност - принудени са да достигнат крайната дестинация, за да могат да започнат да изплащат този дълг и тези лихви обратно на каналджиите и трафикантите. Като това са мрежи, започващи от родните им страни и завършващи до крайните дестинации. Много от тях са подавали сигнали, че са били трудово експлоатирани за минимално заплащане или направо за без пари.В някои случаи жените са били сексуално експлоатирани.Крайно обезпокоително е положението с непридружените деца. В Афганистан едно дете на 13-14 години се счита за възрастен, но по европейските стандарти той е още дете. Тези деца се използват, за да бъдат изпратени колкото се може по-навътре в Европа, за да могат после да съберат своите роднини. Това поставя децата в много уязвимо положение и създава риск те да бъдат експлоатирани. Често каналджиите и трафикантите упражняват насилия върху тях.- Към момента имаме само единични случаи, защото е много трудно. Връщали сме български деца. Връщали сме деца на 17-18 години. Процесът е много по-различен – правят се оценки на това кой ще ги посрещне, той какъв им е, искат се социални доклади и оценка на риска при едно такова връщане. В някои случаи се преценява че най-добрият интерес на детето е то да не бъде върнато.- Дейностите, които извършваме в страната, са в няколко посоки – противодействие на трафика на хора, интеграция на легално пребиваващи мигранти, доброволни връщания и услуги към българските граждани, които искат да пътуват или да имигрират в Канада. В рамките на спешните мерки, договорени от българското правителство, Международната организация по миграция ще предостави достъп до информация, включително и правна, за статута на всяко лице. Ще насочим усилия към подобрение на материалната база – със специален фокус на достъпа до медицинска грижа и ангажирането на вниманието на мигрантите, настанени в центровете на ДАБ. Считаме, че те трябва да бъдат активно включени в живота на центровете и да полагат грижа за състоянието на базата и реда там.Това е от изключително значение, когато имаме хора, събрани на едно място, които нямат достъп до информация и услуги и не са ангажирани с нищо - това провокира ситуации като тази в Харманли.Създали сме екипи от културни медиатори в партньорство с Българския Червен кръст, практика, която ние използваме в нашите програми за интеграция на легално пребиваващи. Това са хора от общностите – някои от тях живеят от дълги години в България. Идеята е да можем да приобщим и да ангажираме голяма част от различните националности в тези лагери. Естествено ще работим в посока да увеличим административния капацитет на държавата в идентифицирането на уязвими групи и тяхното насочван. Ще създадем безопасни зони за непридружените деца, ще подпомогнем мигранти с медицински проблеми, осигуряваме допълнителна преводаческа помощ, ежедневна оценка на състоянието на хората в центровете, медицински екипи, програми за учене на български и т.н.- Искаме много да работим с местната общност – не знам доколко това е възможно и доколко ще бъде ефективно. Целта е не хората да изпадат в паника, че 10 души с някакви кожни инфекции представляват масова заплаха, а да видят, че това са все пак някакви хора, изпаднали в тежка ситуация. Когато има адекватна грижа към тях, нещата ще стоят по различен начин. В контекста на политическата обстановка и предстоящите избори едва ли ще е възможно, но искаме да покажем, че миграционите процеси освен неизбежни имат и положителна страна, когато биват управлявани добре в полза на всички. Когато българското правителство предложи на някакво малко населено място, в което безработицата е на 90%, изграждането на такъв център, това ще даде възможност хората от местната общност да бъдат наети. Плюс това трябва да се знае, че общият поток от хора в България не е толкова голям. Българските градове могат безпроблемно да се справят с тези 3-4 хиляди души, разпръснати на много места, така че раздухването на цялата тази паника е излишно и опасно.Интервюто взе Росен Босев


description: Купувачът става собственик на 76% от логистичния парк в Горубляне

title: "Спиди груп" плати 46 млн. лв. за базата на СОМАТ

maintext:
В момента центърът в Горубляне, който вече ще оперира под наименованието "София сити лоджистик парк", е запълнен над 95%, като наемателите са основно дружества от областта на логистиката, спедицията, търговската и сервизна дейност
© ГЕОРГИ КОЖУХАРОВ
Със сделката СОМАТ кешира недвижимости, за да се разплати с кредитори, а собственикът на "Спиди" разнообразява бизнеса си, като инвестира и в имоти.
20.2 млн. евро е заемът, отпуснат от Уникредит Булбанк, за сделката на "Спиди груп".
"Спиди груп" приключи покупката на логистичната база на СОМАТ в столичния квартал Горубляне. Цената, която мажоритарният собственик на куриерската компания "Спиди" плаща, е 46 млн. лв. Продавач е дружеството "Виена реал естейт", което управлява имотите на германската група Willi Betz в България. Освен собственик на бившия държавен автомобилен превозвач СОМАТ, който през последните години разпродава активи заради финансовите си затруднения, Willi Betz е и генерален вносител на Mercedes в страната чрез "Балкан стар аутомотив", като и там преговаря за партньорство с външен инвеститор.Сделката е една от най-големите в имотния сегмент за годината, тъй като включва сгради с обща площ над 40 хил. кв.м. В баланса на компанията продавач за 2015 г. активът беше оценен на общо 63.5 млн. лв., от които 21.4 млн. лв. беше оценката на земята от 131 хил. кв.м, а 40.2 млн. лв. на сградите в комплекса (шест по-големи и няколко малки) и под 2 млн. лв. на оборудването. Другата голяма сделка за офисно-логистичен парк – Sofia Airport Center, стана в началото на годината при пазарна оценка от 50-60 млн. евро.С продажбата, от една страна, СОМАТ кешира недвижимости, за да се разплати с кредитори, а от друга – собственикът на "Спиди" разнообразява бизнеса си, като инвестира и в имоти.Сделката беше обявена през септември, а Комисията за защита на конкуренцията (КЗК) я разреши през ноември. Сега за пръв път се обявява цената. От "Спиди груп" уточняват, че значителна част от нея е финансирана с дългосрочен заем от Уникредит Булбанк.Купувач на логистичната база формално е новоучреденото след получаването на одобрението на КЗК дружество "София сити лоджистик парк". То е създадено като 100% собственост на "Виена реал естейт", а с договор от началото на декември "Спиди груп" придобива мажоритарен дял от 76% от капитала му. От публикувания в Търговския регистър договор за покупко-продажба на дружествени дялове става ясно, че за участието купувачът ще плати малко над 17 млн. лв. От тях малко под 1.5 млн. лв. са преведени авансово, а останалата част ще бъде платена със заем от Уникредит Булбанк. Предоставеното от банката финансиране за "София сити лоджистик парк" и "Спиди груп" е на обща стойност 20.2 млн. евро, разделени в два инвестиционни кредита за съответно до 12.3 млн. евро и до 7.9 млн. евро и обезпечени със залог върху търговското предприятие на "София сити лоджистик парк". Вероятно сумата над плащането от 17 млн. лв. е за рефинансиране на заеми.Досегашният собственик на базата – "Виена реал естейт", който запазва миноритарен дял, ще остане в проекта само с инвестиционен интерес, уточнява Данаил Данаилов, който е член на борда на директорите на публичната "Спиди". Куриерската компания е българско-френска собственост, като купувачът на базата на СОМАТ "Спиди груп" притежава над 66% от акциите, а френската Geo Post държи 25% от капитала.В съобщението си по повод приключването на сделката от "Спиди груп" отбелязват, че придобиването на логистичния парк, чрез което компанията навлиза в бизнеса с недвижими имоти, е част от стратегията й да диверсифицира инвестиционното си портфолио. Пред "Капитал" Данаилов коментира, че на този етап не са предвидени конкретни други начинания в сегмента."Това е доста голям и мащабен проект за нас. За момента нямаме конкретни планове за други проекти в областта на недвижимите имоти, ще се фокусираме върху това да оптимизираме дейността на този логистичен парк", обяснява той. Дейностите в това отношение ще са насочени към подобряване на качеството на предоставяната услуга, включително чрез модернизация на базата, подобряване на контрола на достъп, подмяна на осветление и т.н.Миксът от наематели в базата като цяло ще бъде запазен, обяснява още Данаилов. В момента центърът, който вече ще оперира под наименованието "София сити лоджистик парк", е запълнен над 95%, като наемателите са основно дружества с дейност в областта на логистиката, спедицията, търговската и сервизна дейност. Повечето от тях са с дългосрочни договори. Сред наемателите в базата от 2012 г. е и куриерската "Спиди", чийто договор е до 2028 г. Площи в логистичния парк са наели и компании като "Мувио лоджистикс", "Балкан лоджистик сървисиз", "Девин", "Балкан стар ритейл", "Ауто Франс", "Европарт", "Глобал рент" и др."Положителното е, че се оформя една много добра екосистема от компании с дейност в допълващи се сектори в близост до центъра", посочва Данаилов.


description: Сайтовете с лъжлива или манипулирана информация бяха обвинени за изненадите на 2016 г. Те обаче са отражение на проблемите в света, не причина за тях.

title: Заглуши ме, ако можеш

maintext:
Илюстрация Увеличаване Автор: Кирил Златков Смаляванеа>
ни пристрастия и предразсъдъци, уж давайки ни това, което мислим, че искаме.
Затова и основните призиви в момента са към монополистите на новата информация - Facebook и Google, да наложат механизъм за контрол върху тези сайтове.
2016 г. е тази, в която загубихме. Някои биха казали мечти, други - посока, трети - разум. За тези, които подобно на "Капитал" поддържат либералните ценности - отворени икономики, отворени пазари, права за всички и по-малко държава, 2016 г. беше тежко поражение. Централна и Източна Европа (или поне съществени части от нея), които копняха десетилетия наред за отвореност, сега се затварят доброволно, самовглъбени и враждебно настроени. Великобритания - страната, де факто измислила глобализма - реши, че експериментът с ЕС й стига и иска да е сама. САЩ, чиято икономика беше основният печеливш от глобализацията, също решиха, че предпочитат нещо различно - под формата на Доналд Тръмп.В търсене на виновника за този глобален обрат, който изведнъж притисна либералите до стената,. Сайтовете, които създават или преиначават реалност и публикуват хиляди дописки дневно, пълни с бомбастични (и предимно лъжливи) заглавия, станаха основният заподозрян за срива на света - такъв, какъвто го познаваме.На пръв поглед доказателствата са навсякъде - най-често даваните са именно Тръмп и Брекзит. Но да видим какво стана там. Тръмп стана президент въпреки съвсем беглите си допири с истината по време на кампанията. Брекзит се случи, независимо че привържениците му лъжеха откровено за основни неща, като например парите, които ще спести страната. Да, в първия случай имаше цяла мрежа от сайтове, които разпространяваха и разширяваха лъжите на републиканеца, но в основата стоеше все пак неговата склонност да лъже. Във втория нямаше никакви анонимни сайтове - британските таблоиди изиграха тази роля с удоволствие. И зад тях отново стояха лъжите на политиците.Да кажеш, че изведнъж политиците са започнали да лъжат, е да се изсмееш в очите на публиката. Ако има нещо универсално, то е знанието на хората, че политиката е пълна с лъжи, откакто съществува. Също така да смяташ, че хората изведнъж са започнали да се движат от емоции и страхове, е да не знаеш нищо за динамиката на масите. Елиас Канети, единственият нобелист, роден в България, би се обърнал в гроба от това твърдение. Хората винаги са били движени от страхове и емоции, а умението на политика винаги е било е да ги засилва.Затова и избрахме те да са водещата тема на този (последен) брой за 2016 г. Не защото са обяснението на събитията от годината, а защото през тях може да бъде обяснена промяната, на която сме свидетели (повече за причините прочетете тук ).Част от тази промяна наистина е технологична. Тя е свързана със социалните мрежи и техните алгоритми, създадени да ни държат в границите на собственитеСлед като германските служби обявиха, че Русия ще повлияе на изборите в страната догодина чрез армията си от тролове и сайтове за дезинформация , председателят на социалдемократическата партия Томас Оперман предложи пред Бундестага Facebook да бъде глобяван с 500 хиляди долара за всяка новина с невярна информация или реч на омразата, която не бъде свалена в рамките на 24 часа. Това е хубаво предложение, но ще е също толкова ефективно, колкото искането на германските издатели Google да им плаща за всяко показване на техни новини в търсачката си.По думите на полския философ Зигмунт Бауман пред "Капитал" преди няколко години "заради глобализацията властта се изпари някъде нагоре, докато политиката остана локална, свързана с националните държави, както преди 150 години. Неща, от които зависи моето и вашето бъдеще, стават там, където няма политически контрол. Имате сили, които са отвъд досега на която и да било политическа институция - не само на българското, но и на американското правителство".Нито една от тези две промени обаче не зависи от фалшивите новини и сайтовете за тях. Facebook и Google не създават света, а го отразяват.Ако сте запалени по комиксите, знаете, че има група, в която тази ви страст е добре приета. Но ако сте расист, знаете същото. И откривате, че има много като вас, а това дава сила и глас на тези групи. Въпрос на време беше да възникнат медии (по липса на по-добра дума), които да говорят на тези групи, да ползват страховете и емоциите им, за да продават. Изопачаването на новини не е нищо ново - преди 120 години жълтата преса в САЩ (в лицето и на Джоузеф Пулицър) кара американците да повярват, че Испания потапя броненосеца "Мейн" до Куба и така става частично отговорна за войната между двете държави. Новото е, че този път то е придружено със срив на доверието във всички институции, включително медиите. Ако за България, където медийната и политическата среда отдавна са отровени и разкапани и влизането на "постистинни" сайтове не може да бъде различено много от досегашната ситуация, в САЩ се предполагаше, че рамката е много по-стабилна и трудно може да бъде разклатена. Оказа се, че не е така.Затова и решението на проблема с фалшивите новини няма да е техническо ( въпреки опитите за такова ). Отметка в горния ъгъл на новината във вашия фейсбук фийд не е панацаеята. Тя само ще ни навлече още по-големи проблеми - освен че пресяват информацията ви по локация, интереси и приятели, Facebook или Google ще могат да я филтрират и според собствените си алгоритми за вярно или не. Ако, вдъхновени от Тръмп и Брекзит, политиците започнат да лъжат безконтролно и безочливо, защото вярват, че така ще спечелят, те истински или фалшиви новини ще произвеждат? И властта, която упражняват след това, истинска или фалшива ще бъде?Недоверието в системата е родено от усещането, че много хора са изключени или на път да изпаднат от състезанието за по-добър живот. Това е големият проблем, който има нужда да бъде решаван. Фалшивите сайтове трябва да бъдат разглеждани като проблем на националната сигурност (когато например се ползват за руска пропаганда) или като проблем на израстването - както изследователите посочват, всяка нова технология е обвинявана в разрушаването на стария ред и хората имат нужда от време, за да свикнат как да я потребяват правилно.Ако погледнете статистиката на Евробарометър, вярата в социалните мрежи е дори по-ниска от тази в останалите медии, така че самият факт, че има много фалшиви сайтове, не значи, че има толкова голям брой хора, които им вярват. Младите хора са по-недоверчиви от по-възрастните към всичко, така че промяната въобще не е приключила. Ще има много повече осъзнати потребители, а недоверието към един материал ще прераства бързо в недоверие към цялата медиа. С други думи, мачът не е загубен. Сега започва.


description: Решението й е изпратено на клиниките на 28 декември, ако не се съгласят, няма да получат парите за целия месец

title: Здравната каса намалила със задна дата парите на болниците с 15%

maintext:
Намалението се отнася до всички болници – държавни, общински и частни.
© Юлия Лазарова
С решение на надзорния съвет на Националната здравноосигурителна каса (НЗОК) на 28 декември болниците са получили анекси, според които ще вземат парите си за лекуваните през месеца пациенти, но средно с 15% по-малко. Това означава, че при 134 млн. лв. месечни плащания за болнично лечение, клиниките ще получат с 18 млн. лв. по-малко за декември, съобщи д-р Николай Болтаджиев, председател на Националното сдружение на частните болници в България.Според договора със здравната каса, ако някоя от клиниките не подпише анекса, с който получава по-малко средства, тя няма да получи парите си за целия месец декември. Така, ако клиниките решат да си търсят парите в съда и да не подписват, ще трябва да изчакат процедурата поне една година, като през това време средствата им за декември няма да бъдат получени.Намалението се отнася до всички болници – държавни, общински и частни. При някои от тях, обаче, има увеличение на средствата. Това личи от съобщение на НЗОК, в което се казва, че намалението е средно 2.5%, а не 15%. Държавните клиники, обаче, не протестират срещу него."Причината е, че техните директори се назначават от министъра и ако са против самоуправството на НЗОК, на другия ден могат да не бъдат директори. Всички се страхуват", коментира д-р Стойчо Кацаров, председател на Центъра за защита на правата в здравеопазването. "Освен това няма и полезен ход – в надзорния съвет, освен заместник-министрите на здравеопазването, гласува и съветник на министъра, а друг негов съветник е подуправител. НЗОК е напълно подчинена на министерството, а не би трябвало да бъде така", коментира д-р Стоян Борисов, главен секретар на Българския лекарски съюз.Според представителите на болниците орязването на средствата без предизвестие ще се отрази основно върху заплатите на медицинските екипи."Тъй като не можем да пестим от консумативите, а и става въпрос за вече лекувани пациенти, единственият начин е да се намалят заплатите на персонала. Това ни се струва цинично при условие, че чиновниците взимат 13 заплата, а тези в здравното министерство – бонуси от по 10 хил. лв.", коментира д-р Болтаджиев.Според д-р Неделчо Тотев, председател на сдружението на общинските болници, малките клиники в общините вече от два месеца плащат не повече от 65-80% от заплатите, за да могат да продължат да лекуват.Политиката в сферата на здравеопазването е деструктивна. Не сме уведомени за това решение и сме озадачени. Настояваме да се намерят средства и да се изплатят изработените суми. За неплатените през 2015 г. средства на болниците в размер на 51 млн. лв. ще заведем съдебен иск, коментира д-р Борисов. По думите му поредното неплащане ще се отрази демотивиращо върху медицинските екипи.


description: Котировките му се покачват с над 4 процента. Барел WTI се търгува срещу 53.83 долара за барел, а цената на Брент за кратко премина 57. В събота ОПЕК...

title: Цената на петрола достигна 14-месечен връх

maintext:
© Andrew Cullen
Котировките му се покачват с над 4 процента. Барел WTI се търгува срещу 53.83 долара за барел, а цената на Брент за кратко премина 57. В събота ОПЕК и Русия формализираха опитите си за ограничаване на предлагането, което е и първата спогодба между двете страни от 2001 г. насам. В условията на договорката петролният картел ще свие предлагането до 558 хил. барела дневно, под предварително договорените 600 хил. Русия, която е и най-големият производител, ще допринесе с още 300 хил. барела дневно към балансирането на пазара.
Информацията е актуална към 12:55ч.


description: В рамките на час и половина обединяваме песни от двадесет от най-емблематичните за годината албуми. Селекцията обхваща - присъстващите в почти всяка...

title: Playlist: Музиката на 2016 г.

maintext:
Илюстрация Seat at the Table, дългоочакваният трети албум на Соландж
Увеличаване Seat at the Table, дългоочакваният трети албум на Соландж
Смаляванеа>
В рамките на час и половина обединяваме песни от двадесет от най-емблематичните за годината албуми. Селекцията обхваща - присъстващите в почти всяка класация със силно социално ангажираните си проекти Solange и Anohni, през нови поп имена като Shura и Banks, до експерименталните албуми на Дейвид Боуи, Франк Оушън и Blood Orange, както и гостувалите през тази година в България Abra, Liima и Сол Уилямс.


description: Започва сезонът на състезанията по математика и информатика, които могат да отворят много врати на учениците

title: По пътя към медалите

maintext:
© shutterstock
На 17 декември предстои първият кръг на едно от най-значимите състезания по математика - общинският кръг на националната олимпиада. Най-силните ученици от него ще могат да участват на 8 февруари в областната фаза, резултатите от която се използват при кандидатстването в математически гимназии след четвърти клас. Кулминацията е националният кръг в началото на април, който е писта за местата в отбора по математика на България за международни състезания. А доброто представяне на тях отваря пътя към прием във водещи университети по целия свят.Участието в състезания е задължителна стъпка за кандидатстването в пети клас в математически и природо-математически гимназии. Според наредбата на Министерството на образованието и науката (МОН) в приема се включват ученици, които успешно са завършили началния етап на основното образование, явили са се на националното външно оценяване в IV клас и са участвали в олимпиада по математика на областно ниво и в две математически състезания, включени в календара на МОН (виж календара). Всяка гимназия е свободна да определи кои точно състезания ще използва при приема на нови ученици. Софийската математическа гимназия например държи на организиранато от нея и Съюза на математиците състезание "Откриване на млади таланти".Участието на състезания обаче е много повече от начин за кандидатстване в елитни училища. То изгражда умения за решаване на проблеми, управление на времето и екипна работа. Влизането в мрежите от състезатели, преподаватели и ръководители на отбори разширява опита на учениците и им създава контакти за в бъдеще. А инвестицията в развиването на математически способности си струва, дори без значение от представянето на състезанията. На фона на често некачественото преподаване на този предмет в училище и лошите резултати на мнозинството български ученици по него работодатели и образователни експерти все повече наблягат на смисъла от математиката. Тя развива логическото мислене и може да направи един млад човек конкурентоспособен в много области. За прием на студенти много университетски специалности в чужбина вземат под внимание успеха по математика. Това важи дори за дисциплини като медицина и право в добрите висши училища в САЩ.Според проучване на Организацията за икономическо сътрудничество и развитие (ОИСР) нивото на математическата грамотност е определящо за доходите и реализацията. Новото издание на рейтинга на висшите училища в България също доказа, че завършилите информатика и математика получават най-високи доходи, а проверка на компанията "Мусала софт" и Агенцията по заетостта наскоро е показала, че броят на безработните, завършили математически гимназии, е нула.


description: Основният индекс Nikkei 225 премина 19 хил. пункта за първи път в последната година. В петък страната ратифицира Транс-тихоокеанското търговско...

title: Японските акции окориха нов връх

maintext:
Основният индекс Nikkei 225 премина 19 хил. пункта за първи път в последната година. В петък страната ратифицира Транс-тихоокеанското търговско партньорство, което предвижда сваляне на бариерите пред търговията между САЩ, Япония и част от бързорастящите икономики в региона без Китай. Корейският Kospi прекъсва три серии на повишение, като отчита спад от 0.26%, а акциите на Samsung отстъпиха от историческия връх. Малко преди края на сесията, китайският индекс Hang Seng се понижи с 0.35%, заради нови мерки против изтичането на капитал от страната, свързани с ограничаването на хазартните игри.
Информацията е актуална към 08:15ч.


description: Зад почти двойния ръст на "Стримона строй" стоят няколко фактора и един мениджър с визия

title: Печеливша комбинация

maintext:
1
2 В момента имаме една от най-модерните фабрики в нашата сфера, можем да правим доста по-сложни конструкции, а и портфолиото ни доста се увеличи, казва собственикът и управител на компанията Станислав Ласков
© АНЕЛИЯ НИКОЛОВА
1
2 Освен типичните конструкции за сгради и съоръжения компанията вече произвежда и рами за машиностроителните предприятия
© Стримона строй [Стримона строй]
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
Визитка:
Име: "Стримона строй"
Сектор: Строителство и инженеринг
Град: Петрич
Създадена: 1997 г.
Собственик и управител: Станислав Ласков
15%
от оборота миналата година е дошъл от чужбина, след като компанията е започнала да изнася.
"Стримона строй" притежава всички необходими сертификати, което й позволява да работи и за чуждестранни клиенти.
Да увеличиш приходите си почти двойно в рамките на една година едва ли може да се дължи само на добра бизнес среда. Макар че 2015 г. беше благоприятна за металообработващите компании, зад успеха на "Стримона строй" стоят и други фактори. Освен засилването на поръчките за различни конструкции и халета от клиенти, закупили машини с еврофондове, за ръста на компанията влияние е оказало разширяването и модернизирането на собственото й производство, добавянето на нови продукти и монтажни услуги и излизането в чужбина. Предприятието е започнало да привлича и погледа на редица големи компании и така е включило доста мащабни проекти в портфейла си. А с това е дошло и увеличаването на екипа. За успеха на компанията обаче има и един не по-малко важен фактор – мениджър с хъс и визия за развитие."Стримона строй" се занимава основно с металообработка и промишлено строителство. Компанията е на пазара вече почти 20 години – създадена е през 1997 г. в Петрич, а собственикът й Станислав Ласков казва, че е "наследил" интереса към металообработката от баща си. "Веднага след казармата се захванах с частен бизнес – първо с търговия с метали, която впоследствие премина в металообработка, а след това разделихме двете дейности и сега с търговия се занимава "Стримона", казва той.През последните няколко години "Стримона строй" расте стабилно, за да скочи до малко над 21 млн. лв. оборот през 2015 г. Предимството й е, че притежава всички необходими сертификати, има оценка за съответствието, СЕ маркировка на произвежданата продукция и т.н. "Това ни позволява да работим в Европа и на големи обекти в България, в които инвеститори са чужди компании, защото това за тях е важно", казва Ласков.Компанията работи основно за българския пазар – около 80-85% от продукцията е за местни клиенти. През миналата година обаче тя е излязла и навън, като останалите 15% от продажбите са били за Белгия, Швеция и Франция. В момента пък работи за Италия и Австрия. "Поръчките за чужбина са по-специфични, представляват сложни конструкции с доста инженерен и ръчен труд", обясни Ласков. Компанията например изработва стълбища и парапети за огромните конструкции за добив на нефт и газ в Северно море, както и за платформите, от които се управляват вятърните турбини. Нейни конструкции има на различни пристанища в Европа, както и в "Монмартър" в Париж.За ръста на "Стримона строй" през миналата година важна роля е изиграла модернизацията на фабриката в Петрич. Компанията е изпълнила няколко проекта по "Конкурентоспособност" за закупуване на машини и оборудване, което значително е увеличило възможностите й. "В момента имаме една от най-модерните фабрики в нашата сфера, можем да правим доста по-сложни конструкции, а и портфолиото ни доста се увеличи", казва Ласков. Освен типичните конструкции за сгради и съоръжения компанията вече прави и рами за машиностроителните предприятия. "Това производство е малко по-високотехнологично и ни го позволи новото оборудване", обясни той.Приключването на проектите по стария програмен период също е имало значителен положителен ефект върху резултатите. "Много малки и средни предприятия закупиха машини и имаха нужда от халета за тях. Това се отрази изцяло добре на строителството", каза той.Освен за малките предприятия обаче компанията е станала доста разпознаваема и за големите клиенти. "Стримона строй" вече работи с КЦМ в Пловдив, който постоянно инвестира в нови съоръжения и модернизация, изпълнява поръчки като подизпълнител за новия хангар на "Луфтханза" до летището в София и за ремонта на моста при Елин Пелин. Компанията е правила също конструкциите за три раПредприятието е започнало да затваря цикъла, като е добавило и монтажни услуги. Те са изнесени в софийския офис, където фирмата има и търговски отдел. "Това ни оптимизира разходите по простата причина, че по-голяма част от монтажните работи са извън Петрич – в София, Пловдив, Варна, Бургас", казва Ласков.Макар че Петрич е малък град – около 33 хил. души, по думите на Ласков той е доста жив. Индустрията се развива добре, особено шивашката, което означава и поръчки за "Стримона строй". Наскоро компанията например е приключила изграждането на тъкачен цех и склад за "Омега-текстил", която от няколко години постепенно разширява дейността си.Зад успеха на компанията стои и един много важен фактор – човешкият. "Привлякохме доста млади хора, екипът се разшири и в момента сме около 200 души", казва Ласков. Въпреки че повечето производствени предприятия изпитват все по-остър недостиг на кадри, той е намерил решение на проблема. "Винаги плащаме навреме – заплати, осигуровки, данъци, това има голямо значение. Гледаме също да даваме възможно най-голямо възнаграждение, а и си имаме име", казва той. Що се отнася до инженерите, "за да останат в една компания, трябва да виждат, че имат бъдеще, развитие", добавя Ласков. По думите му отношението към хората е много важно.Естествено, квалифицирани работници за производството не се намират лесно и затова компанията ги обучава сама. Най-вече се търсят заварчици и шлосери, които преминават курс, за да получат свидетелство за правоспособност, след което обучението продължава в самото предприятие. Има обаче и добра новина. "Младите хора имат доста добра компютърна грамотност, а в момента всички машини са с цифрово програмно управление и те по-лесно свикват с тях", обяснява той.След силния ръст миналата година компанията има по-умерени очаквания за тази. "През 2015 г. имаше доста благоприятни фактори, а сега цените на металите паднаха, което веднага се отразява на оборотите ни", казва Ласков. Въпреки това прогнозата му е компанията най-малко да запази резултата си, а вероятно и да увеличи леко приходите. За това решаващо значение ще има доколко добре ще се развие бизнесът на клиентите и индустрията като цяло.


description: Основните емоции днес са страх, несигурност и усещане за несправедливост. Това измества обществения център към лявото, сочи анализ на "Алфа рисърч".

title: Какво ни разделя

maintext:
Илюстрация Увеличаване Автор: Ася Колева Смаляванеа>
засилване на скептицизма, най-вече в посока САЩ и НАТО
Боряна Димитрова: "Ако следваме логиката на обществените нагласи - би трябвало или да има завой наляво, или правителствата да се съобразяват с тези настроения"
Фотограф: Юлия Лазарова
Пламен Димитров, председател на УС на Дружеството на психолозите в България:
***
Европа и България са подвластни на едно екзистенциално, натрупвано с годините безпокойство, несигурност на много хора. Това е базисен ужас - застрашеността, че тяхното битие няма да се разгърне по начина, по който те биха искали. Това е голямото разминаване между възможностите и тяхното реализиране. Когато става дума за такъв тип недоволство, който е свързан не с конкретно събитие, а с цялостното стичане на живота, някакви събития само играят ролята на спусък, а тази сила избликва и събужда по-примитивни защитни механизми. Един от тези защитни механизми е сплотяването около нещата, с които си приличаме. Например християни срещу мюсюлмани, богати срещу бедни. Намираш в другите ако не враг, то неразбираем друг.
***
Има две групи защитни реакции. Едната е агресивната самозащита. Патрулирането по границата - за да се успокоим, че се чувстваме значими. А една голяма част от обществото е замряло в пасивна самозащита, оцелява. Не са му и дадени тези възможности да участва в демократичен диалог. Не става дума за бунт или за протест. Това е самозащита - хората имат само това право - да направят гласуване, и илюстрират с поведението си, че не възприемат като инструментално това си участие, за да подобрят състоянието на нещата. Чалга културата или потреблението също са пасивна самозащита. Дълбоко отдръпване - цели слоеве са толкова отчуждени и цинично възприемат реалността, че не можеш да ги ангажираш дори със собствените им интереси. Има една гигантска умора. От това, че нещата не работеха автоматично, както очаквахме - демокрацията, пазарната икономика.
***
Отсъствието на комуникация също е комуникация. В обществото има задълбочена фрагментация без комуникация между слоевете. Например между вземащите решения, които се подкрепят от малцинство с ресурсна мощ, но не се интересуват от въздействието на тези политики. Много от политиките на работодателите не съответстват на идеите за добре развито общество. Обезлюдява се средната класа, няма дебат, няма представителност. Никой не бива припознат на изборите. Много групи поддържат такъв отсъстващ модел на комуникацията. И това подкопава демокрацията.
***
Примитивизирането на груповите поведения може да доведе само до това хората да се раздалечават, капсулират и преживяват общите си несгоди по един егоистичен начин, виждайки в другия причина, а не партньор за преодоляването им. Дори ляво-дясно, политическите граници нямат значение. Мислещите хора и отляво, и отдясно имат една и съща екзистенциална ситуация.
"Колкото и да беше протестен вота, не го разбирам и сигурно няма да го разбера", призна преди седмица премиерът в оставка Бойко Борисов. Това беше събитие - от влизането си в политиката досега Борисов печелеше от това, че разчита ясно настроенията на големи групи от хора.Не е необходимо обаче да си политик, за да видиш очевидното: тече мащабна промяна на настроенията и нагласите в българското общество. За да разбере на какви групи се дели днес България, какво искат те и накъде ни води това, "Капитал" се обърна за съдействие към социологическата агенция "Алфа рисърч".Анализът им посочи няколко важни извода, които ще продължат да движат обществената енергия поне за известно време. Първият е, че има ерозия на прозападните настроения, а центърът на политическия и обществен живот се измества, условно казано, наляво. Вторият е, че владеещата сила днес е несигурността в нейните три измерения - икономическа, външнополитическа и вътрешна. И третият е, че в резултат на първите два фактора се отварят нови разломи, в които има място за политически проекти, захранвани от мощен протестен вот. Това обещава мащабни промени в цялата картина.Достатъчно е да потърсиш мнението на различни хора (виж профилите), за да разбереш, че България днес е разделена на много групи, които не общуват добре или въобще помежду си, защото нямат каналите или желанието да го правят. Но ако има нещо, което обединява повечето от тях, това са притеснението за бъдещето и усещането за несправедливост. Психологът Пламен Димитров го нарича "ужас, че тяхното битие няма да се разгърне по начина, по който те биха искали" (виж интервюто с него по-долу). Несигурността е новата нормалност. Управляващият директор на "Алфа рисърч" Боряна Димитрова определя три канала, по която тази несигурност прелива в различните обществени слоеве., който се е засилил видимо. Преди десетилетие подобен тип тревоги са били доста по-слаби и фрагментирани, докато днес има два риска, които се открояват като водещи дори пред вътрешните проблеми - притокът на бежанци и рискът от тероризъм (виж графиката). На практика няма група, която да не смята тези въпроси за важни. Тук обикновено силният глас на Бойко Борисов беше заглушен от по-крайните гласове - на патриотите, каза Димитрова. Това е естествен процес, защото вълната от хора е глобален проблем, който не може да бъде решен локално. Местните управляващи нямат инструментите да го разрешат и така той винаги ще ги засяга.. Тук интересното е, че настроението на несигурност и страх не е свързано със статистиката. Икономиката расте с една от най-бързите скорости в ЕС, но в последното изследване на "Евробарометър" от май тази година 83% от интервюираните казват, че състоянието й е лошо. Ключът към това разминаване се крие в различната гледна точка. Огромна част от хората казват, че очакват собствената им ситуация и тази в страната или да не се промени, или да се влоши. Очевидно е, че зад голямата статистика личните числа не се връзват - било то заради нивото на корупция, било то заради масово ниските доходи.Психологът Пламен Димитров например свързва това и първия страх - от бежанците. Той припомня как при първите обиколки за търсене на места за лагери местните общности веднага са се надигали. "Не местният бизнес или власт, а хората, които намираха за несправедливо бежанците да получават европомощи, докато те виждат собствените си проблеми неглижирани и нерешавани."Програмният директор в "Отворено общество" Боян Захариев, който провежда годишни проучвания на обществените нагласи, посочва, че например 80% от хората без здравна осигуровка казват, че положението в страната е нетърпимо, докато същото казват 56% от тези със. Тук се настани удобно протестният вот за Веселин Марешки, който обещава ниски цени на стоки, важни за големи групи, като бензин и лекарства., по който върви усещането за несигурност, еТук също има обединение на повечето групи. Изследване на "Алфа рисърч" от март тази година показва, че лелеяната от Борисов стабилност не се радва на обществено одобрение: 71% от анкетираните казват, че не е възможна стабилност без реформи. Хората разбират "реформи" като нещо, което променя собствения им живот към по-добро, не като бърникане в някакви системи, обяснява Боряна Димитрова. Тя дава за пример това, че от смяната на главния прокурор и Висшия съдебен съвет до ефективна битка с имотната мафия например ще минат години, а хората имат нужда от обяснение кога те ще усетят върху себе си решението на този проблем (по начина, по който Марешки прави бързата връзка "картел - високи цени" и печели).Затова и онези, които са изнесли борбата с корупцията и реформата в правосъдието като свой приоритет - ДСБ например, не печелят от това, въпреки че 59% от хората казват, че корупцията расте, а правосъдие липсва.Въз основа на тези течения и благодарение на натиск отвън, в обществото се оформя нов център, показва анализът на "Алфа рисърч". Той има два стълба - стремеж към по-леви политики и засилване на антизападните настроения.В изследванията на Евробарометър от май по-голямата част от анкетираните българи (49%) казват, че вярват на ЕС. Но според Боряна Димитрова още през март-април изследванията са започнали да сочат, както и на ръст на позитивното отношение към Русия (за пръв път след анексията на Крим). С много малки вариации този ръст важи за всички основни електорални групи, като при БСП и патриотите позитивното отношение към Русия е рязко по-позитивно от това към ЕС (виж графиката). Това доведе до отместване на ролята на Борисов и на ГЕРБ като балансьори, защото координатната система се размести за пръв път от влизането ни в съюза според "Алфа рисърч".Боряна Димитрова вижда в това и външни причини. Стъпвайки върху реалните проблеми и притеснения, в България е започнала масирана кампания срещу европейските ценности и принципи под слогана "създаване на национално отговорна позиция", обърната към Русия, сочи нейният анализ. "Не става дума за класическото русофилство и русофобство, даже в много от случаите въобще не се говори за Русия, което по-лесно би разобличило подхода, а за създаване на обществени нагласи, които правят пряка връзка между проблемите на страната и безсилието ни да ги решаваме въз основа на европейските принципи и правила", обяснява тя. Това, разбира се, въобще не е изолиран български проблем - подобна кампания се води в повечето страни на континента и навсякъде пада на плодородна почва.В България причините тя да покълне са вече споменатата несигурност, роденият от нея протестен вот, който иска промени в цялата система, и естествените демографски процеси, които започват да тежат все повече в лявата част на скалата. "Напускат млади образовани хора. Остават по-възрастно, бедно и неквалифицирано население - типично леви групи. Тук говорим за популистко, не идеологическо ляво", уточнява Димитрова. Според нея болшинството от хората просто искат по-леви политики и който и да управлява оттук нататък, ще намери за невъзможно да пренебрегне това. Това вече стана видимо с обещанието на Патриотичния фронт за 300 лева пенсия - обещание, което националистическата формация вижда като ключово за разширяване на базата си.Изборът на новия президент Румен Радев до голяма степен може да се посочи като символ на тези тенденции, към които се добавя и третият фактор - протестният вот.Този вот срещу ГЕРБ включва както реакция срещу натиска върху бизнеса на местно ниво, така и чадърите над местни мошеници, неработещите системи като прокуратура, съд и администрация и липсата на резултати по разследванията за КТБ и АЕЦ "Белене". В него влиза и неглижирането на приноса на онези, които работят по големите обекти, гордост на ГЕРБ. Влиза, разбира се, и умората от партия, която е на власт вече над седем години - почти от влизането в ЕС досега, с прекъсване от година и половина. Пламен Димитров дефинира и социална умора от факта, че някакви механизми като демокрацията и пазарната икономика не работят автоматично, както са се надявали големи групи хора.Това не е нов процес: още през 2013 г. социални протести свалиха първия кабинет на Борисов. Но оттогава досега са се натрупали още фактори: най-решаващите са кризата с бежанците и кризата с Русия. Това обяснява реакцията на последните избори, но не дава карта за бъдещето. Според "Алфа рисърч" тази протестна база е много по-нестабилна от новия център.За да начертаем такава карта, трябва да вземем предвид още данни - този път от проучванията на "Отворено общество". Боян Захариев посочва няколко важни числа:и са склонни част от правата да се ограничат, в замяна на сигурност и редДобавете към това няколко групи: десните, несвързани с държавата; онези, които имат безрезервна вяра на ЕС, но събитията ги разтърсват; отчуждените от икономическия и обществен живот; бедните и неактивни млади (най-често в малките градове и села); нарастваща група хора в пенсионна възраст, които нямат достъп до подходящи услуги и са зависими от здравеопазването.Тези групи нямат общи интереси и могат да бъдат приобщени под един чадър, само ако той е разтворен без никакъв допир с реалността. Но ако нещо е ясно е, че досегашната система не работи за тях, а посоки като ляво-дясно вече не са адекватни за ориентирането на тази карта."Наблюдава се пълно размиване на политическите граници. От една страна, например партиите в Реформаторският блок претендират, че са "десни", но те са десни само като поддръжници на неолибералния икономически модел – иначе като социално-индивидуални ценности са леви като демократите в САЩ", казва социологът Алексей Пампоров от Института за изследване на обществата при БАН. "От другата страна е БСП. Те са уж леви – като респект към някои уязвими групи, но именно те въведоха плоския данък и именно те поддържат някои консервативни ценности."Според него единственият ясно изразен обществен консенсус е т.нар.– своеобразен преход към легитимация на всичко единствено като "любов към България"." Като най-малко общо кратно този слоган събира групи, които иначе имат разлики помежду си, и се очертава като перспективна ниша за много политически играчи."Като гледам обкръжаващия ни свят, ми е трудно да видя как тук ще се роди остров на дясното. Може би трябва да се преосмислят и някои негови принципи, защото големият му проблем тук е, че то е негъвкаво. Стъпило е на 5-6 принципа и не мърда извън тях", казва Боряна Димитрова. Според нея някакъв завой наляво е неизбежен. Това от своя страна ще роди нови съюзи, ще доведе до защитна консолидация на смаляващата се проевропейска десница, ще се появи нужда от "нови лица", най-вероятно обещани от мажоритарната система.В подобно развитие най-голямата опасност остава липсата на нормален диалог. Както обобщава Пламен Димитров: "Примитивизирането на груповите поведения може да доведе само до това хората да се раздалечават, капсулират и преживяват общите си несгоди по един егоистичен начин, виждайки в другия причина, а не партньор за преодоляването им."


description: Държавната "Булгаргаз" беше поискала поскъпване от почти 14%

title: Регулаторът: Газът да поевтинее с 2.23% от януари

maintext:
Последните месеци "Булгаргаз" е купувала по-евтино от планираното, натрупала е висока печалба, което ще се компенсира през първото тримесечие
© Николай Дойчинов
Окончателното решение за цената ще бъде взето на 30 декември.
Цената на природния газ да бъде намалена с 2.23% от януари, което означава, че ще струва 280.21 лв. за 1000 куб. метра без такса за пренос, акциз и ДДС. Това предлага Комисията за енергийно и водно регулиране (КЕВР), която в понеделник публикува ценовия доклад, който трябва да бъде обсъден на открито заседание на 27 декември. Окончателното решение за цената ще бъде взето на 30 декември.Предложението на КЕВР драстично се различава от поисканото от "Булгаргаз" увеличение на природния газ с 13. 53%. То беше по-високо и от прогнозираното от самата компания поскъпване месец по-рано от 10.23%.От доклада на регулатора става ясно, че от "Булгаргаз" са обосновали искането си с поскъпването на алтернативните горива през последните девет месеца. Според доклада през първото тримесечие на 2017 г. те ще са с 13.9% по-високи спрямо тези през последното тримесечие на 2016. Върху цената на газа влияе също така нейната калоричност, която през последните три месеца е била малко по-висока от тази, заложена в договора между "Булгаргаз" и "Газпром". Курсът на лева към щатския долар също влияе на цената, тъй като газът се плаща в долари. Според заявлението на "Булгаргаз" средно за последните 45 дни преди да внесат заявлението си, той също се е увеличил с 2.96%.От доклада на КЕВР става ясно, че през последните две тримесечия на 2016 г. "Булгаргаз" е имала по-ниски разходи за доставката на газа от предвидените, което на практика им е осигурило по-високи печалби в този период. Според регулатора такава тенденция може да се очаква и през 2017 г. Точно затова върху цената за първото тримесечие се прави корекция от 22.50 лв. за 1000 куб. метра, която да компенсира по-големия приход на "Булгаргаз" през последните шест месеца. Това е и основната причина цената да падне минимално от януари, вместо да се увеличи, както искаше "Булгаргаз". Това едва ли ще влоши сериозно финансовото й състояние. През последната година компанията е едно от най-печелившите държавни енергийни дружества. За деветмесечието нейната печалба е 36 млн. лв.Решението на регулатора да намали цената на газа на практика ще донесе спокойствие на потребителите през зимните месеци, когато потреблението е най-високо. Ако предложението на "Булгаргаз" за поскъпване с над 13% беше прието, цената на топлофикациите щеше да се вдигне, защото газът е основна суровина за тях. Това едва ли щеше да се възприеме добре от потребителите. Със сигурност поевтиняването на газа е добра новина и за големите индустриални консуматори, основно от химическата индустрия, за които това също е основна суровина. Така тенденцията за поевтиняване на газа, която започна в началото на 2014 г., ще се запази. По всичко изглежда, че през 2017 г. едва ли ще има резки поскъпвания, тъй като анализаторите предвиждат цената на петрола на международните пазари да се запази на около 50 долара за барел. През следващите години обаче може да се очаква тя да достигне и 70 долара за барел, което ще се отрази и на цената на природния газ.За първото тримесечие транзитните такси, които "Булгаргаз" ще плати на румънската "Трансгаз", са малко над 3 млн. евро. Те са с 3.6% по-ниски спрямо договора за транзит, който действаше между двете компании до септември тази година. След неговото изтичане "Булгаргаз" купува капацитет на организираните от "Трансгаз" търгове, с което се изпълняват условията на ЕК за по-конкурентни условия на газовия пазар. Ако частната "Овергаз" обаче реши в последния момент да заяви количества газ от "Булгаргаз", държавната компания ще трябва да участва на нови дневни търгове, за да купи капацитет за допълнителните количества, което ще увеличи разходите й. Общото количество газ, заявено от компанията за първото тримесечие, е 950 млн. куб. метра, от които 200 млн. ще бъдат добити от газовото хранилище "Чирен".